# Kære medlem af Alternativet i Varde Kommune

Denne nytårshilsen afslutter med en invitation til nytårskur i Varde d. 7. januar. Så der er alt mulig grund til at læse videre…

### **Glædelig jul og godt nytår**

Først og fremmest håber jeg du har haft en god jul og er klar til at fejre året der er gået og året vi går i møde inden længe. Det har været et spændende og begivenhedsrigt år med folketingsvalget grundlovsdag, som den helt store politiske begivenhed. Valget gik desværre ikke så godt for Alternativet, men vi har alligevel fået sat vores præg på bl.a. finansloven. Læs mere om dette ved at trykke [her](https://dialog.alternativet.dk/t/nyt-fra-folketingsgruppen-finanslovs-edition/10849).

## **Alternativet i Varde Kommune**

I vores lille lokalforening er der også sket ting og sager. Vi har bl.a. været en aktiv spiller optil og i forbindelse med folketingsvalget både med op og nedtagning af plakater og arrangør af flere arrangementer med forskellige folketingskandidater.

D. 8. november valgte vores forperson, Tina Blaabjerg af personlige årsager, at trække sig fra forpersonskabet og bestyrelsen, men fortsætter som medlem af partiet. Du kan læse mere i referatet fra bestyrelsesmødet [her](https://dialog.alternativet.dk/t/referat/10973) og om vores nye forperson Dennis Hansen [her](https://alleos.alternativet.dk/user/8799).

## **Nytårskur 2020**

Der afholdes igen i år nytårskur i **Dronningeværelset på Det Gamle Rådhus i Varde d. 7. januar.** I år med en vegetarisk sandwich med efterfølgende grønne bobler. Ønsker du at være med til at spise, så kom kl. 17.30. Lokker boblerne og en hyggelig uformel snak om hvad det næste år vil bringe (ikke mindst valget af ny politisk leder) så kom forbi kl. 18.30 i stedet.

Arrangementet er gratis, men i forhold til maden så er tilmelding nødvendig samt oplysning om eventuelle allagier. Dette kan ske på mail: varde@alternativet.dk eller 20 311 322 senest d. 5. januar.

På vegne af bestyrelsen i Varde Kommune

*Dennis Hansen*